KAMART ปิดบวก 6% ลุ้นกำไร Q3 โตเฉียด 4 เท่า รับยอดขาย-ส่งออกแกร่ง
KAMART ปิดบวก 6% เก็งกำไรปกติไตรมาส 3/65 โต 372% แตะ 52 ลบ. อานิสงส์ยอดขาย-ส่งออกแกร่ง โบรกอัพเป้า 7.27 บ. 
KAMART ปิดบวก 6% เก็งกำไรปกติไตรมาส 3/65 โต 372% แตะ 52 ลบ. อานิสงส์ยอดขาย-ส่งออกแกร่ง โบรกอัพเป้า 7.27 บ. 
20 ต.ค. 2565

ผู้สื่อข่าวรายงานว่า วันนี้ (20 ต.ค.65) ราคาหุ้น บริษัท คาร์มาร์ท จำกัด (มหาชน) หรือ KAMART ปิดตลาดภาคเช้า อยู่ที่ระดับ 6.40 บาท บวก 0.35 บาท หรือ 5.79% สูงสุดที่ระดับ 6.40 บาท ต่ำสุดที่ระดับ 6 บาท ด้วยมูลค่าการซื้อขาย 57.29 ล้านบาท

บล.กสิกรไทย ระบุในบทวิเคราะห์ ว่า คาดกำไรปกติไตรมาส 3/65 จะอยู่ที่ 52 ล้านบาท เติบโต 372% จากงวดเดียวกันของปีก่อน และเติบโต 6.5% จากไตรมาสก่อน จากยอดขายที่แข็งแกร่งขึ้นและการควบคุมต้นทุนที่ดีขึ้น
ขณะเดียวกันคาดว่ารายได้ไตรมาส 3/65 ของ KAMART จะอยู่ที่ 437 ล้านบาท เติบโต 73.2% จากงวดเดียวกันของปีก่อน และเติบโต 3.9% จากไตรมาสก่อน โดยมาจากราคาขายที่เพิ่มขึ้นและการส่งออกที่แข็งแกร่งขึ้น ทั้งนี้แนะนำ “ซื้อ” พร้อมปรับราคาเป้าหมายขึ้นเป็น 7.27 บาท จากเดิม 6.27 บาท